Diari Oficial de la Generalitat Valenciana


Sumari del DOGV 3779, del 26-06-2000 (2000/5356)

Informació pública del programa de desenvolupament d'actuació urbanística integrada de la unitat d'execució 4, pla especial de protecció i reforma interior del Carme.
----------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5356


Organisme emissor
:   Iniciatives Urbanes Barri Antic, SL

Tipus de document
:   Anunci

Informació pública del programa de desenvolupament d'actuació urbanística integrada de la unitat d'execució 4, pla especial de protecció i reforma interior del Carme. [2000/Q5356]
  
L'entitat Iniciatives Urbanes Barri Antic, SL, domiciliada a València, carrer de Pizarro, número 1, amb el codi d'identificació fiscal I71828742, a l'efecte del que s'estableix en la Llei Reguladora de l'Activitat Urbanística i, en especial, en els articles 46 i 48, fa saber a tots els possibles interessats i sotmet a informació pública:
  
1. Que, amb data 13 de juny de 2000, s'ha presentat davant l'Ajuntament de València el programa per al desenvolupament d'actuació integrada que conté alternativa tècnica (projecte d'urbanització i projecte de reparcel·lació), a fi de desenvolupar i executar les obres d'urbanització dels terrenys que es detallen i que comprenen la unitat d'execució 4 de la modificació recent del pla especial de protecció i reforma interior del Carme de València, carrers de Ripalda, Corders, Alta i Sant Tomàs.
  
2. L'àmbit d'actuació del programa inclou la llista de titulars cadastrals de la unitat d'execució indicada presentat a la notaria en què es protocol·litza el programa a fi que es practiquen les notificacions pertinents. No hi consta el domicili dels propietaris següents: el senyor Carlos Santiago Berned i la senyora María Travado Salvador, els germans Carlos, Consuelo, Amparo, Enrique i Alberto Gargallo López (carrer de Sant Tomàs, 27), Teresa i Francisco Gras Orduña (Ripalda, 4, davant), es fa saber mitjançant aquest edicte a l'efecte pertinent.
  
3. L'alternativa tècnica i els documents que l'acompanyen s'han protocol·litzat a la notaria del senyor Manuel Ángel Rueda Pérez, a València, carrer de Llúria, número 28, 46233.
  
4 Un exemplar d'aquesta alternativa tècnica s'ha dipositat, amb data de 13 de juny de 2000, l'Ajuntament de València.
  
5. Aquest anunci es publicarà en el periòdic Las Provincias i en el Diari Oficial de la Generalitat Valenciana.
  
6. Dins del termini de 20 dies, comptadors des de la publicació del darrer d'aquests anuncis, qualsevol persona podrà comparéixer a la notaria del senyor Manuel Ángel Rueda Pérez, a València, carrer de Llúria, número 28, horari de 10.00 a 13.00 hores, i obtenir a costa seua una còpia de l'acta que conté l'alternativa tècnica i la documentació complementària o sol·licitar-ne l'exhibició.
  
Igualment es podrà consultar aquesta documentació i l'expedient administratiu format a aquest efecte a l'Ajuntament de València els dies hàbils de 09.00 a 14.00 hores.
  
7. Dins del termini de 20 dies esmentat, es podran presentar davant l'Ajuntament de València al·legacions al programa i projectes presentats o alternatives tècniques que pretenguen competir amb l'exposada al públic, sense perjudici del dret a pròrroga establit en la llei esmentada.
  
8. Una vegada finalitzat el termini que s'indica, en els cinc dies següents es podran presentar en plica tancada a l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat aquest termini tindrà lloc l'obertura de pliques.